# Lørdag 2. april 2022

# Referat af årsmødet – Storkreds København

1. **Valg af dirigent**

Poul Brandrup vælges som dirigent.

1. **Valg stemmetællere og referent**

Anders Stjernholm og Noah Sturis vælges som stemmetællere.

Christina Olumeko vælges som referent.

1. **Præsentation af kandidater til Storkredsbestyrelsen**

Christina Olumeko, Lise Smørum, Fabrizio d’ Otonne, Tove Aula genopstiller ikke.

Poul Brandrup genopstiller.

1. **Valg af medlemmer til Storkredsbestyrelsen**

Storkredsbestyrelsen har ikke modtaget opstillingsgrundlag til Storkredsbestyrelsen inden for de vedtægtsbestemte deadlines. Storkredsbestyrelsen indkalder derfor snarest muligt til den ekstraordinære generalforsamling, hvor det vil være muligt at opstille som kandidat til bestyrelsen.

Jonathan Ries foreslår en vedtægtsændring, der gør det muligt at opstille på årsmødet uden forudgående opstillingsgrundlag. Storkredsbestyrelsen formulerer bud på en vedtægtsændring til formålet, som kan vedtages på den ekstraordinære generalforsamling.

Flere deltagere, herunder Josefine Lykkegaard, Clara Wolf, Bodil Nissen, Uffe Meulengracht og Mariam Alang giver udtryk for at ville stille op til Storkredsbestyrelsen på den ekstraordinære generalforsamling. Herudover genopstiller Poul Brandrup som tidligere nævnt også.

1. **Valg af et medlem til Politisk Forum**

Formålet med Politisk Forum introduceres for de tilstedeværende.

Der skal vælges en repræsentant til Politisk Forum på vegne af Storkredsbestyrelsen.

Storkredsbestyrelsen har modtaget et opstillingsgrundlag fra Poul Brandrup.

Storkreds København har mulighed for at have to repræsentanter i Politisk Forum, og derfor vil valg til Politisk Forum blive sat på dagsordenen til den ekstraordinære generalforsamling, hvor den sidste plads kan udfyldes. Her vil det være muligt for medlemmerne at opstille som repræsentant for Storkredsen.

1. **Storkredsbestyrelsens årsberetning**

Storkredsbestyrelsens forperson, Fabrizio d’ Ottone, præsenterer bestyrelsens årsberetning for 2021.

Mark Desholm spørger til storkredsbestyrelsens opgaver det seneste år. Storkredsbestyrelsen beretter om opgaverne.

Franciska Rosenkilde takker for Storkredsbestyrelsens arbejde.

Storkredsbestyrelsens årsberetning godkendes af medlemmerne.

1. **Godkendelse af årsregnskab**

Lise Smørum præsenterer årsregnskabet for medlemmerne og det tilgængelige budget for de kommende folketingsvalg.

Johnny Westh beretter om, at der er behov for et samarbejde på tværs af storkredsene på Sjælland, da der er stor forskel på storkredsenes budget.

Mark Desholm beretter om forskellige puljer og støtte fra landssekretariatet.

Palle Skov belyser behovet for en uafhængig revisor, som kan godkende at regnskabsbeholdningen er til stede. Dette er formalia i foreningsarbejde.

Det besluttes, at der fortsættes med en intern revisor. Storkredsbestyrelsen vil igangsætte en proces på at finde en intern eller ekstern revisor, som kan godkende regnskabsbeholdningen med forbehold for, at Storkredsens økonomi ikke belastes af revisorudgifter.

1. **Eventuelt.**

Mark Desholm fortæller om et initiativ for Landssekretariatet, hvor bestyrelsesmedlemmer kan blive oplært i bestemte opgaver herunder årsregnskab, fundraising mv.

Mette Bram (fra Frederiksberg Lokalforening) fortæller, at lokalforeningen på Frederiksberg vil lægge sig sammen med Storkreds København.

# Referat af opstillingsmødet

1. **Valg af dirigent**

Peter Laudrup vælges som dirigent.

1. **Valg af stemmetællere og referent**

Noah Sturis vælges som stemmetæller.

Christina Olumeko vælges som referent.

1. **Valg af spidskandidat til Folketingsvalg**

Storkredsbestyrelsen har modtaget opstillingsgrundlag fra Franciska Rosenkilde som spidskandidat.

Franciska Rosenkilde præsenterer sig som spidskandidat til folketingsvalget for Alternativet i Storkreds København.

Kim Hjerrild spørger til Franciska Rosenkildes vurdering af de store folketingsvalgstemaer. Franciska fortæller, at sundhedspolitik vil blive centralt, særligt med fokus på unges trivsel og mental trivsel. Hertil fortæller Franciska Rosenkilde sikkerheds- og udenrigspolitik som følge af krigen i Ukraine samt klimapolitik, hvor regeringen og støttepartiernes politik stadig er for dårlig.

Tillidsafstemning påbegyndes.

Medlemmerne udtrykker enstemmigt tillid til Franciska Rosenkilde som spidskandidat for Alternativet i Storkreds København.

1. **Præsentation af øvrige kandidater**

Storkredsbestyrelsen har, foruden Franciska Rosenkilde, modtaget opstillingsgrundlag fra Noah Sturis, Christina Olumeko, Jonathan Ries, Fabrizio d’Ottone, Annika Martins, Birgitte Kehler Holst, Mette Bram, Jan Kristoffersen, Poul Brandrup og Troels Christian Jacobsen. Enkelte opstillingsgrundlag er modtager senere end den formelle tidsfrist. Medlemmerne på årsmødet godkender, at opstillingsgrundlag modtaget senere end tidsfristen indgår i afstemningen.

Kandidaterne præsenterer sig selv.

Storkreds København har modtaget samlet set 11 kandidatopstillingsgrundlag inkl. Franciska Rosenkilde.

1. **Debat med Kandidater**

Medlemmerne debatterer med kandidaterne. Der spørges til udenrigspolitik, mobilisering af medlemmer og debatdogmerne.

1. **Valg af øvrige kandidater til Folketingsvalg**

Tillidsafstemningen påbegyndes.

Resultatet af afstemningen blev tillid til alle kandidater undtagen Poul Brandrup.

1. **Valg af kandidater til Europa-Parlamentet**

Storkredsbestyrelsen har modtaget opstillingsgrundlag fra Jan Kristoffersen.

Jan Kristoffersen præsenterer sig selv.

Troels Christian Jacobsen fortæller, at han er inspireret af Jans Kristoffersens tale.

Oliver Bjørk Winkel spørger ind til overvejelserne om, hvilket valgforbund Alternativet vil indgå i. Alternativet har endnu ikke fastlagt, hvilket valgforbund partiet vil indgå i.

Tillidsafstemningen påbegyndes.

Medlemmerne erklærer tillid til Jan Kristoffersen som kandidat til Europa-Parlamentet.

1. **Tak for i dag**

Dirigenten, Peter Laudrup, opfordrer Storkredsbestyrelsen til at overveje om den et-årige opstillingsperiode for de netop valgte folketingskandidater er hensigtsmæssig. Lise Smørum fortæller, at Storkredsbestyrelsen København vil søge Hovedbestyrelsen om at forlænge opstillingsperioden for folketingskandidaterne med henblik på, at folketingskandidaterne ikke skal genvælges igen inden folketingsvalget.